**Paskaidrojuma raksts**

**Līvānu novada pašvaldības 2025.gada budžetam**

Līvānu novads atrodas Latgales plānošanas reģionā, Līvānu novads ir viena no 43 pašvaldībām, kas saglabā savu statusu pēc 2021.gada administratīvi teritoriālās reformas. Līvānu novads ir arī viens no reģionālās attīstības centriem Latvijā.

Līvānu novadu veido Līvānu pilsēta un 5 pagasti - Jersikas, Rožupes, Rudzātu, Sutru, Turku pagasts.

Līvānu novada teritorijas kopējā platība 62 180 hektāri, t.sk.:

Līvānu pilsēta – 497 ha

Rožupes pagasts – 18 163 ha

Rudzātu pagasts – 12 467

Turku pagasts – 11 900 ha

Jersikas pagasts – 11 360 ha

Sutru pagasts – 7 793 ha

Novadā iedzīvotāju skaits pēc Pilsonības un migrācijas lietu pārvaldes datiem 2025.gada 1.janvārī bija 10738 iedzīvotājs, kas ir 4,24% no Latgales iedzīvotājiem un 0,55% no visiem Latvijas Republikas iedzīvotājiem. 66,47% novada iedzīvotāju dzīvo pilsētā. Latgales plānošanas reģiona novadu vidū Līvānu novadā ir visaugstākais iedzīvotāju blīvums, visblīvāk apdzīvota ir Līvānu pilsēta – 1171 cilv./km2. Līdzīgi kā Latvijā kopumā, izņemot Pierīgas reģionu, arī Līvānu novadā iedzīvotāju skaitam ir tendence sarukt. Galvenais iedzīvotāju skaita samazinājuma faktors ir negatīvais dabiskais pieaugums. Saskaņā ar Līvānu novada Dzimtsarakstu nodaļas apkopotajiem datiem 2024.gadā Līvānu novadā piedzima par 2 bērniem vairāk nekā 2023.gadā - 61 bērns, miruši par 16 cilvēkiem mazāk nekā 2023.gadā - 158 cilvēki, (2023.gadā piedzimuši 59 bērni, miruši 174 cilvēki, 2022.gadā piedzimuši 84 bērni, miruši 162 cilvēki, 2021.gadā piedzimuši 95 bērni, miruši 198 cilvēki). Līvānu novada iedzīvotāju skaita izmaiņas no 01.01.2021.-01.01.2025.gadam ir atspoguļotas *1.attēlā*.

*1.attēls* Iedzīvotāju skaita izmaiņas Līvānu novadā no 01.01.2021.-01.01.2025.gadam *(Pilsonības un migrācijas lietu pārvaldes dati)*

Līvānu novada iedzīvotāju skaita izmaiņas pa teritoriālajām vienībām no 01.01.2021.-01.01.2025.gadam ir atspoguļotas *2.attēlā*.

*2.attēls* Iedzīvotāju skaita izmaiņas Līvānu novadā pa teritoriālajām vienībām no 01.01.2021.-01.01.2025.gadam *(Pilsonības un migrācijas lietu pārvaldes dati)*

Līvānu novadā pēc Nodarbinātības valsts aģentūras (NVA) datiem uz 2024.gada 31.decembri bezdarba līmenis ir 6,1%. Laika posmā no 2020.gada līdz 2025.gadam tas ir robežās no 6,1 % līdz 10,4%. Latvijā tajā pašā laika posmā bezdarba līmenis ir no 4,5% līdz 6,0%. *3.attēlā* redzams, ka Līvānu novadā bezdarba līmenim ir tendence pazemināties. Līvānu novadā bezdarba līmenis ir zemāks nekā vidēji Latgales reģionā. Salīdzinot ar vidējo bezdarba līmeni Latgales reģionā 2024.gada nogalē, Latgalē tas ir 7,3% (Nodarbinātības valsts aģentūras dati 31.12.2024.), savukārt Līvānu novadā 6,1%. Līvānu novadā 66,51% nodarbināto ir nodarbināti privātajā sektorā. Darbaspējas vecumā ir 62,8% iedzīvotāju, bērni un jaunieši līdz darbaspējas vecumam – 12,8%, seniori pēc darbaspējas vecuma – 24,4%. Līvānu novads ir viens no latviskākajiem Latgales novadiem. Pēc Centrālās statistikas pārvaldes datiem 2024.gadā 70,3% Līvānu novada iedzīvotāju pēc tautības ir latvieši.

 *3.attēls* Bezdarba līmenis Latvijā un Līvānu novadā no 31.12.2020. līdz 31.12.2024.gadam (*Nodarbinātības valsts aģentūras dati*)

Līvānu novada pašvaldība darbojas saskaņā ar Pašvaldību likumu, kas stājās spēkā 2023.gada 1.janvārī un nosaka pašvaldību darbības vispārīgos noteikumus, ekonomisko pamatu un pašvaldību kompetenci, un Līvānu novada pašvaldības domes 2024.gada 30.maija saistošajiem noteikumiem Nr. 7 “Līvānu novada pašvaldības nolikums”. Pašvaldības iedzīvotāju pārstāvību nodrošina to ievēlēts pašvaldības lēmējorgāns – dome, kas pieņem lēmumus, nosaka pašvaldības institucionālo struktūru, lemj par autonomo funkciju un brīvprātīgo iniciatīvu īstenošanu un par kārtību, kādā nodrošina pašvaldībai deleģēto valsts pārvaldes funkciju un pārvaldes uzdevumu izpildi, izstrādā un izpilda pašvaldības budžetu. Pašvaldības dome atbilstoši kompetencei ir atbildīga par pašvaldības institūciju tiesisku darbību un finanšu līdzekļu izlietojumu.

Pašvaldības darbs tiek organizēts saskaņā ar Līvānu novada pašvaldības integrētās attīstības programmu 2019.-2025.gadam, Rīcības plānu 2019.-2025.gadam un Investīciju plānu 2025.-2027.gadam. Šie plāni katru gadu tiek pārskatīti un aktualizēti, iesaistot šajā procesā visas pašvaldības iestādes un kapitālsabiedrības, paredzot konkrētas rīcības un investīciju projektus izvirzīto mērķu sasniegšanai.

Līvānu novada attīstības programmā ir nodefinēta Līvānu novada attīstības vīzija: "LĪVĀNU NOVADS - UZŅĒMĒJDARBĪBA, MODERNĀS TEHNOLOĢIJAS UN PIEVILCĪGA VIDE ĢIMENES LABSAJŪTAI!"

**Budžets ir pašvaldības finansiālās darbības pamatdokuments un finanšu instruments, ar kuru tā nodrošina savu autonomo funkciju izpildi, kā arī veic ekonomisko un sociālo vajadzību sabalansēšanu ar pašvaldības finansiālajām iespējām.**

**Līvānu novada pašvaldības budžets 2025.gadam sastāv no pamatbudžeta un ziedojumiem un dāvinājumiem, ko veido attiecīgas ieņēmumu un izdevumu daļas.**

**Līvānu novada pašvaldības budžets 2025.gadam izstrādāts, ievērojot Pašvaldību likuma, likuma “Par valsts budžetu 2025.gadam un budžeta ietvaru 2025., 2026. un 2027.gadam”, likuma „Par pašvaldību budžetiem”, “Likuma par budžetu un finanšu vadību” prasības, kā arī nodokļu likumos,** Ministru kabineta noteikumos Nr.875 “Noteikumi par budžetu finansēšanas klasifikāciju”, Nr.934 “Noteikumi par budžetu izdevumu klasifikāciju atbilstoši funkcionālajām kategorijām”, Nr.1031 “Noteikumi par budžeta izdevumu klasifikāciju atbilstoši ekonomiskajām kategorijām”, Nr.1032 “Noteikumi par budžeta ieņēmumu klasifikāciju”**, Līvānu novada pašvaldības 2018.gada 27.septembra noteikumos Nr. 2 “Līvānu novada pašvaldības budžeta (tā grozījumu) izstrādāšanas, apstiprināšanas, izpildes un kontroles kārtība” noteiktās prasības, atbilstoši pašvaldības iestāžu un programmu izpildītāju priekšlikumiem un pašvaldības plānošanas dokumentos noteiktajiem mērķiem.** Plānojot pašvaldības budžetu 2025.gadam, kā prioritārs izvirzīts uzdevums nodrošināt pašvaldības finanšu sabalansēšanu ilgtermiņā. Svarīgākie turpmāko gadu uzdevumi ir nodrošināt stabilu pašvaldības iestāžu darbību un funkciju izpildi, uzlabojot iekšējo procesu efektivitāti un darbinieku produktivitāti. Pašvaldība, kā katru gadu, ņem vērā visu nozaru un jomu intereses un esošos finanšu līdzekļus cenšas sabalansēt tā, lai pietiek gan saimnieciskajiem darbiem, gan infrastruktūras uzturēšanai un attīstībai, gan sociālajiem jautājumiem, izglītībai, jaunatnes aktivitāšu atbalstam, kultūrai, tūrismam un sportam.

Līvānu novada pašvaldības 2025.gada budžetu ietekmējuši šādi faktori:

• minimālās algas paaugstināšana;

• pedagogu darba algas likmes paaugstināšana par 2,6%, līdz ar to pašvaldības budžetā palielinās izmaksas to pedagoģisko darbinieku darba algām un darba devēja valsts sociālās apdrošināšanas obligātajām iemaksām, par kuriem netiek saņemtas valsts mērķdotācijas;

•likumā “Par valsts budžetu 2025.gadam un budžeta ietvaru 2025., 2026. un 2027.gadam” noteiktais obligātais finansējums sabiedrības līdzdalības budžetam ne mazāk kā 0,1 procenta apmērā no pašvaldības vidējiem viena gada iedzīvotāju ienākuma nodokļa un nekustamā īpašuma nodokļa faktiskajiem ieņēmumiem, kas tiek aprēķināti par pēdējiem trim gadiem;

• valstī noteikto obligāto pabalstu apmēra pieaugums;

• budžetā jāparedz izdevumi novada pašvaldības vēlēšanu organizēšanai;

• novada izglītības iestāžu koru un deju kolektīvu dalības nodrošināšanai XIII Latvijas Skolu jaunatnes dziesmu un deju svētkos.

2025. gadā Līvānu novada pašvaldība, kā iepriekš nodrošinās bezmaksas ēdināšanu pašvaldības izglītības iestāžu, kas nodrošina obligātās pirmsskolas izglītības, vispārējās pamatizglītības un vidējās izglītības programmu īstenošanu, izglītojamajiem, kā arī saglabās brīvprātīgās iniciatīvas.

Līvānu novada pašvaldības 2025.gada budžeta projekts tika izskatīts un apspriests 2025.gada 13.februāra Līvānu novada domes apvienoto komiteju sēdē.

Atbilstoši Līvānu novada pašvaldības integrētās attīstības programmas 2019. – 2025. gadam noteiktajām prioritātēm, kā arī izvērtējot pieejamo informāciju par finansējuma piesaistes iespējām, 2025. gadā ir iekļauts finansējums sekojošu Attīstības programmas Rīcību plāna pasākumu realizācijai, kuriem uzsākušies sagatavošanās darbi un kuriem plānots piesaistīt ES struktūrfondu un citu fondu finansējumu, t.sk. nodrošinot ar Līvānu novada pašvaldības līdzfinansējumu:

UZDEVUMS 1.2.1. Palielināt atbalstu vispārējās izglītības iestādēm izglītojamo individuālo kompetenču attīstībai

PASĀKUMS 1.2.1.1. Līvānu novada izglītības iestāžu kapacitātes paaugstināšana izglītojamo individuālo kompetenču attīstībai *(Dalība VISC 4.2.3.1. projekta pasākumā "Integrēta "skola-kopiena" - sadarbības programma atstumtības riska mazināšanai izglītības iestādēs”;* *Dalība VISC 4.2.2.3. projektā - pasākumā "Mācību procesa kvalitātes pilnveide, īstenojot pedagogu profesionālās darbības atbalsta sistēmas attīstību, izglītojamo izcilības aktivitāšu nodrošināšanu un metodiskā atbalsta materiālu izstrādi pedagogam.").*

UZDEVUMS 1.3.1. Nodrošināt mūžizglītības un pašīstenošanās pasākumus Līvānu novada iedzīvotāju uzņēmējdarbības, darba iemaņu, prasmju un personīgās individualitātes attīstībai

PASĀKUMS 1.3.1.1. Prasmju un iemaņu apguves pasākumu īstenošana dažādām mērķa grupām Līvānu novadā (*Dalība VARAM projektā "Sabiedrības digitālo prasmju attīstība";* *Dalība IZM projektā "Nacionālie koordinatori dalības pieaugušo izglītībā veicināšanai Latvijā"; Dalība projektā “PROTI un DARI 2.0”).*

UZDEVUMS 1.3.1. Nodrošināt mūžizglītības un pašīstenošanās pasākumus Līvānu novada iedzīvotāju uzņēmējdarbības, darba iemaņu, prasmju un personīgās individualitātes attīstībai

PASĀKUMS 1.3.1.6. Jaunatnes darbības aktivizēšana *(Dalība projektā “Digitālā darba ar jaunatni sistēmas attīstība pašvaldībās”).*

UZDEVUMS 1.3.1. Nodrošināt mūžizglītības un pašīstenošanās pasākumus Līvānu novada iedzīvotāju uzņēmējdarbības, darba iemaņu, prasmju un personīgās individualitātes attīstībai

PASĀKUMS 1.3.1.7. Nevalstiskā sektora un iedzīvotāju iniciatīvas grupu darbības attīstība Līvānu novada pievilcīgas dzīves vides veidošanai un sadarbības ar Līvānu novada pašvaldību veicināšanai *(pašvaldības finansēts mazo grantu un Viduslatgales pārnovadu fonda konkurss biedrībām un iedzīvotāju iniciatīvu grupām; līdzfinansējums Līvānu novada iedzīvotāju/biedrību/iniciatīvu grupu LEADER un citu konkursu projektu realizācijas nodrošinājumam).*

UZDEVUMS 2.1.2. Nodrošināt Līvānu novada industriālā un kultūrvēsturiskā mantojuma saglabāšanu un popularizēšanu ekonomiskās vides attīstīšanai

PASĀKUMS 2.1.2.3. Līvānu novada kultūras un vēsturiskā mantojuma saglabāšana, attīstība, efektīva izmantošana, un atpazīstamības veicināšana *(dalība INTERREG programmas LATLIT pārrobežu projektā “Militārais mantojums II”).*

UZDEVUMS 2.1.3. Organizēt uzņēmējdarbības motivējošus pasākumus

PASĀKUMS 2.1.3.3. Uzņēmējdarbības motivēšana *(pašvaldības finansēts konkurss uzņēmējiem “Līvānu novads VAR!”).*

UZDEVUMS 2.2.1. Uzlabot Līvānu novada iedzīvotāju dzīvojamā fonda kvalitāti un pieejamību

PASĀKUMS 2.2.1.1. Esošā dzīvojamā fonda kvalitātes un pieejamības uzlabošana ***(mājokļu pielāgošana personām ar kustību traucējumiem – 3 objekti ).***

UZDEVUMS 2.2.1. Uzlabot Līvānu novada iedzīvotāju dzīvojamā fonda kvalitāti un pieejamību

PASĀKUMS 2.2.1.4. Nodrošināt mājokļa pieejamību dažādām iedzīvotāju grupām. *(nodrošināta cilvēka cienīgiem dzīves apstākļiem atbilstoša mājokļa pieejamība sociāli un ekonomiski mazaizsargātām personām un samazinātas rindas pašvaldībā mājokļu izīrēšanai).*

UZDEVUMS 2.2.2. Nodrošināt veselības aprūpes un sociālo pakalpojumu pieejamību un attīstību Līvānu novadā

PASĀKUMS 2.2.2.2.  Veselības veicināšanas un slimību profilakses pasākumu īstenošana Līvānu novada iedzīvotājiem *(Veikta dažādu veselības veicināšanas un slimību profilakses pasākumu īstenošana Līvānu novada iedzīvotājiem, jo īpaši teritoriālās, sociālās atstumtības un nabadzības riskam pakļauto iedzīvotāju grupām).*

UZDEVUMS 2.2.2. Nodrošināt veselības aprūpes un sociālo pakalpojumu pieejamību un attīstību Līvānu novadā

PASĀKUMS 2.2.2.8.  Remigrācijas veicināšana *(Veikti dažādi pasākumi remigrācijas veicināšanai Līvānu novadā).*

UZDEVUMS 2.2.3. Nodrošināt izglītības pakalpojumu kvalitāti un pieejamību Līvānu novadā

PASĀKUMS 2.2.3.2.  Pamata un vidējās izglītības iestāžu kvalitātes un pieejamības uzlabošana *(Pilnveidota Infrastruktūra un mācību vide Lūzenieku pamatskolā efektīvas, kvalitatīvas un mūsdienīgas izglītības īstenošanai).*

UZDEVUMS 2.2.4. Nodrošināt kultūras pakalpojumu pieejamību un dažādošanu, rekreācijas teritoriju izveidi un labiekārtošanu Līvānu novadā saturīga brīvā laika pavadīšanai

PASĀKUMS 2.2.4.1. Kultūras aktivitāšu kvalitātes un pieejamības uzlabošana *(Labiekārtota Rudzātu pagasta parka teritorija, t.sk. vieta publisku pasākumu organizēšanai).*

UZDEVUMS 2.3.2. Nodrošināt vides kvalitātes saglabāšanu, dabas resursu uzlabošanu un vides risku mazināšanu Līvānu novada teritorijā

PASĀKUMS 2.3.2.2. Vides kvalitātes un dabas resursu uzlabošanas, kontroles un aizsardzības pasākumu nodrošināšana Līvānu novadā *(klaiņojošo vai bezpalīdzības stāvoklī nonākušu dzīvnieku un putnu aizsardzības pasākumi).*

UZDEVUMS 2.4.1. Nodrošināt pašvaldības autoceļu un ielu infrastruktūras atjaunošanu un kvalitātes uzlabošanu

PASĀKUMS 2.4.1.1. Ielu un autoceļu infrastruktūras uzlabošana novada pilsētā un pagastos *(esošā gājēju tilta pār Dubnu atjaunošana (pie Domes ielas un Zaļās ielas krustojuma - projekts “Gājēju infrastruktūras attīstība Līvānu pilsētā drošības nodrošināšanai”).*

UZDEVUMS 2.4.1. Nodrošināt pašvaldības autoceļu un ielu infrastruktūras atjaunošanu un kvalitātes uzlabošanu

PASĀKUMS 2.4.1.2. Ielu apgaismojuma ierīkošana un uzlabošana novada pilsētā un pagastos (*ielu apgaismojuma ierīkošana Līvānu, Robežu un Ausekļa ielās, Līvānos).*

UZDEVUMS 2.4.2. Veikt energoefektivitātes pasākumus

PASĀKUMS 2.4.2.6. Līvānu novada publisko teritoriju ielu apgaismojuma pārbūve energoefektivitātes paaugstināšanai*(gaismekļu nomaiņa uz energoefektīviem LED gaismekļiem -  projekts “Viedo apgaismojuma tehnoloģiju uzstādīšana Līvānu novadā”).*

UZDEVUMS 2.5.1. Radīt un attīstīt piemērotu tehnisko infrastruktūru uzņēmējdarbības attīstības veicināšanai Līvānu novadā

PASĀKUMS 2.5.1.11. Tehniskās dokumentācijas izstrāde *(Rīgas ielas, Līvānos pārbūve posmā no Biedrības ielas līdz Līvānu pilsētas robežai virzienā uz Daugavpili; Līvānu stikla un amatniecības centra energoefektivitātes uzlabošana; Līvānu vidusskolas garderobes atjaunošana;* *Vecskolas, Ezera un Daugavpils ielas, Līvānos asfaltbetona seguma jaunbūve/pārbūve; apgaismojuma ierīkošana Jersikas (posms), Pienotavas, Kurzemes, Ausekļa, Krustpils, Kaiju ielām, Līvānos un pie Laimiņu skolas; Līvānu novada domes ēkas ugunsdzēsības un trauksmes izziņošanas sistēmas apvienošana; Līvānu pussalas projekta sadalīšana; Turku saieta nama interneta un mobilo sakaru tīklu uzlabošana (tornis); bērnu rotaļu laukuma izveidošana Līvānu pilsētā ).*

UZDEVUMS 2.6.1. Uzlabot un pilnveidot valsts un pašvaldības sniegto pakalpojumu klāstu Līvānu novadā

PASĀKUMS 2.6.1.1. Līvānu novada pašvaldības īpašumā esošo ēku funkcionālās maiņas izvērtēšana un pielāgošana noteiktajam pakalpojumam *(Izveidoti vienoto klientu apkalpošanas centri Līvānu novada pagastu teritorijās – Turku pagastā un Sutru pagastā, pabeidzot vienotu klientu apkalpošanas centru tikla izveidi visā novada teritorijā).*

UZDEVUMS 2.6.1. Uzlabot un pilnveidot valsts un pašvaldības sniegto pakalpojumu klāstu Līvānu novadā

PASĀKUMS 2.6.1.3. Viedās pilsētas radīšana, ieviešot viedās pilsētas tehnoloģijas dzīves kvalitātes uzlabošanai *(izveidots mobilais multifunkcionālais pakalpojuma punkts, pakalpojumu klāsta sasniedzamības nodrošināšanai visā Līvānu novada teritorijā (elektrobuss)).*

UZDEVUMS 2.6.3. Nodrošināt pašvaldības un nozaru attīstības plānošanas procesu nepārtrauktību

PASĀKUMS 2.6.3.1. Pašvaldības attīstības plānošanas un nozaru dokumentu izstrāde

 *(„Līvānu novada pašvaldības teritorijas plānojums” izstrāde, „Līvānu novada pašvaldības integrētā attīstības programma 2026-2032”izstrāde).*

2025. gadā turpināsies darbs pie ārējā finansējuma piesaistīšanas Attīstības programmas Rīcību plāna pasākumu realizācijai.

Līvānu novada pašvaldības 2025.gada pamatbudžeta plānotie ieņēmumi ir 18 187 601 *euro*, izdevumi 20 077 177 *euro*, naudas līdzekļu un noguldījumu atlikums gada sākumā 1 675 458 *euro*. Salīdzinot ar 2024.gada sākumu, plānotie ieņēmumi palielinājušies par 1 534 183 *euro*, bet izdevumi palielinājušies par 493 393 *euro*, naudas līdzekļu un noguldījumu atlikums samazinājies par 290 370 *euro*. Ieņēmumu palielinājumu 2025.gadā galvenokārt veido iedzīvotāju ienākuma nodokļa palielinājums par 670 083 *euro,* plānoto pašvaldības saņemto valsts budžeta transfertu palielinājums par 446 142 *euro,* tai skaitāplānotā pašvaldības budžetā saņemtā dotācija no pašvaldību finanšu izlīdzināšanas fonda 2025.gadā ir par 136 023 *euro* lielāka nekā 2024.gadā plānotā un papildus valsts budžeta dotācija pašvaldībām ar zemākiem ieņēmumiem 2025.gadā ir par 106 434 *euro* lielāka nekā 2024.gadā.

**Budžeta ieņēmumi**

Līvānu novada pašvaldības 2025.gada pamatbudžeta ieņēmumi plānoti 18 187 601 *euro* kopsummā (4*.attēls*) un tos veido:

- nodokļu ieņēmumi 8 540 442 *euro* (46,96 %);

- nenodokļu ieņēmumi 375 052 *euro* (2,06 %);

 - ieņēmumi no iestāžu sniegtajiem maksas pakalpojumiem un citi pašu ieņēmumi 1 097 464 *euro* (6,03 %);

 - ieņēmumi no valsts budžeta un valsts budžeta daļēji finansēto atvasināto publisko personu un budžeta nefinansēto iestāžu transfertu pārskaitījumiem 7 972 643 *euro* (43,84 %);

- ieņēmumi no pašvaldību budžetu transferta pārskaitījumiem 202 000 *euro* (1,11 %).



*4.attēls* 2025.gada pamatbudžeta ieņēmumu struktūra, %

Galvenās 2025.budžeta ieņēmumus veidojošās pozīcijas:

- iedzīvotāju ienākuma nodokļa ieņēmumi plānoti 8 009 680 *euro* apmērā, kas ir par 179 008 *euro* vairāk nekā faktiski 2024.gadā;

 - nekustamā īpašuma nodokļa ieņēmumi, ieskaitot ieņēmumu no iepriekšējo gadu parādiem: par zemi 324 479 *euro*, par ēkām un būvēm – 99 167 *euro*, par mājokļiem – 41 816 *euro*. Nekustamā īpašuma nodokļa ieņēmumu izpilde plānota 90 procentu apmērā no aprēķinātajiem ieņēmumiem no nekustamā īpašuma nodokļa par zemi, kā arī par ēkām, būvēm un mājokļiem;

 - ieņēmumi no azartspēļu nodokļa 5 300 *euro*;

- dabas resursu nodokļa ieņēmumi 60 000 *euro* apmērā;

 - nenodokļu ieņēmumus 375 052 *euro* apmērā veido ieņēmumi no procentu ieņēmumi par atlikto maksājumu no vēl nesamaksātās pirkuma maksas daļas, ieņēmumi no valsts nodevām, kuras ieskaita pašvaldības budžetā, ieņēmumi no pašvaldības nodevām, ieņēmumi no naudas sodiem, citi dažādi nenodokļu ieņēmumi, ieņēmumi no ēku un būvju īpašuma pārdošanas, zemes, meža īpašuma pārdošanas un ieņēmumi no valsts un pašvaldību kustamā īpašuma un mantas realizācijas, nozīmīgākie ieņēmumi tiek plānoti no īpašuma pārdošanas kopsummā 354 696 *euro*;

 - maksas pakalpojumu ieņēmumi un citi pašu ieņēmumi plānoti 1 097 464 *euro* apmērā (tajā skaitā maksa par izglītības pakalpojumiem 90 724 *euro*, ieņēmumi par nomu un īri 268 192 *euro*, maksa par personu uzturēšanos sociālās aprūpes iestādēs 373 484 *euro*, ieņēmumi par komunālo pakalpojumu sniegšanu 59 450 *euro*, pārējie maksas pakalpojumi, ko sniedz pašvaldības iestādes, 285 898 *euro* un citi ieņēmumi 19 716 *euro*);

- no valsts budžeta daļēji finansēto atvasināto publisko personu un budžeta nefinansēto iestāžu transferti plānoti 9 827 *euro* apmērā;

 - valsts budžeta mērķdotācija pamata un vispārējās vidējās izglītības iestāžu pedagogu, interešu izglītības programmu un pirmsskolas izglītības iestādēs bērnu no piecu gadu vecuma izglītošanā nodarbināto pedagogu darba samaksai un valsts sociālās apdrošināšanas obligātajām iemaksām plānota 1 956 591 *euro* apmērā;

 - valsts budžeta mērķdotācija profesionālās ievirzes mākslas un mūzikas un sporta izglītības programmās nodarbināto pedagogu darba samaksai un valsts sociālās apdrošināšanas obligātajām iemaksām no valsts budžeta plānota 425 719 *euro* apmērā;

-valsts budžeta mērķdotācija pašvaldības speciālai izglītības iestādei pedagogu darba samaksai un valsts sociālās apdrošināšanas obligātajām iemaksām un uzturēšanas izdevumiem plānota 564 816 *euro* apmērā;

 - valsts budžeta mērķdotācija autoceļu (ielu) uzturēšanai plānota 370 683 *euro* apmērā;

- valsts budžeta mērķdotācija asistenta pakalpojumiem personām ar invaliditāti plānota 334 277 *euro* apmērā;

- valsts budžeta mērķdotācija mājokļu pabalstam plānota 70 000 *euro* apmērā;

- valsts budžeta mērķdotācija garantētā minimālā ienākuma līmeņa nodrošināšanai plānota 35 000 *euro* apmērā;

 - valsts budžeta mērķdotācija brīvpusdienu nodrošināšanai 1.-4.klašu skolēniem plānota 57 280 *euro* apmērā;

- valsts budžeta mērķdotācija kultūrizglītības programmas “Latvijas skolas soma” īstenošanai plānota 10 230 *euro* apmērā;

- mērķdotācija algotajiem pagaidu sabiedriskiem darbiem 53 900 *euro* apmērā;

- Emisijas kvotu izsolīšanas instrumenta projekta “Viedo apgaismojuma tehnoloģiju uzstādīšana Līvānu novadā” publiskais finansējums 22 123 *euro* apmērā;

- mērķdotācijas māksliniecisko kolektīvu vadītājiem -19688 *euro* apmērā;

- mērķdotācijas XIII Latvijas skolu jaunatnes dziesmu un deju svētku dalībnieku izmitināšanas un ēdināšanas pakalpojumu nodrošināšanai – 49 412 *euro* apmērā;

- mērķdotācijas asistenta pakalpojuma nodrošināšanai izglītojamajam- 31 636 *euro* apmērā;

- valsts budžeta dotācija VPV KAC uzturēšanai un izveidošanai – 19 196 *euro* apmērā;

- pārējās mērķdotācijas plānotas 31 922 *euro* apmērā;

- plānoti ieņēmumi no Eiropas Savienības politiku instrumentu un pārējās ārvalstu finanšu palīdzības līdzfinansētajiem projektiem 832 088 *euro* apmērā investīciju projektu realizācijai, tajā skaitā:

* Latvijas – Lietuvas pārrobežu sadarbības programmas projekta “Mobilā multifunkcionāla pakalpojuma punkta izveide” īstenošanai 4 000 *euro*,
* projekta “Atbalsta pasākumu cilvēkiem ar invaliditāti mājokļu vides pieejamības nodrošināšana Līvānu novadā” īstenošanai 59 219 *euro*,
* ERAF projektam “Gājēju infrastruktūras attīstība Līvānu pilsētā drošības nodrošināšanai" īstenošanai 162 557 *euro*,
* ERAF projektam “Mājokļu atjaunošana sociāli ekonomiskās integrācijas nodrošināšanai Līvānu pilsētā” 307 913 *euro*,
* Projektam “Veselības veicināšanas un slimību profilakses pasākumu īstenošana Līvānu novada iedzīvotājiem” 20 663 *euro*,
* ERAF projektam “Infrastruktūras un mācību vides pilnveide efektīvas, kvalitatīvas un mūsdienīgas izglītības īstenošanai Rudzātu speciālā skolā (Lūzenieku pamatskola ar 01.09.2024.) Līvānu novadā” 197 205 *euro,*
* ERAF projektam “Rudzātu parka teritorijas labiekārtošana Rudzātu pagastā, Līvānu novadā” 63 538 *euro*;
* Jaunatnes starptautisko programmu aģentūras projektam “Proti un dari” 14 543 *euro*;
* ESF projektam “Profesionāla un mūsdienīga sociālā darba attīstība” 2 450 *euro.*

 - ieņēmumi no pašvaldības budžetā saņemtās dotācijas no pašvaldību finanšu izlīdzināšanas fonda plānoti 2 880 074 *euro* apmērā, kas ir par 136 023 *euro* vairāk nekā plānots 2024.gadā;

- papildu valsts budžeta dotācija, kuru sadalījumā pa pašvaldībām aprēķina pēc iedzīvotāju ienākuma nodokļa sadales principiem 198 181 *euro* apmērā;

- plānoti transferti no citām pašvaldībām 202 000 *euro* apmērā.

**Budžeta izdevumi**

Līvānu novada pašvaldības finanšu resursi ir paredzēti Pašvaldību likumā noteikto autonomo funkciju, uzdevumu un brīvprātīgo iniciatīvu izpildei.

Līvānu novada pašvaldības 2025.gada pamatbudžetā tiek plānoti izdevumi 20 077 177 *euro* apmērā (*5.attēls*), tai skaitā:

- vispārējie valdības dienesti 3 052 543 *euro* (15,20 %),

*t. sk. izdevumi neparedzētiem gadījumiem 21 000 euro (0,10 %);*

- aizsardzība 1 185  *euro* (0,01*%*);

- sabiedriskā kārtība un drošība 126 071 *euro* (0,63%);

- ekonomiskā darbība 1 200 529 *euro* (5,98%);

- vides aizsardzība 99 235 *euro* (0,49%);

- teritoriju un mājokļu apsaimniekošana 2 577 598 *euro* (12,84%);

- veselība 25 976 *euro* (0,13 %);

- atpūta, kultūra un reliģija 2 326 133 *euro* (11,59%);

- izglītība 8 475 452 *euro* (42,21%);

- sociālā aizsardzība 2 192 455 *euro* (10,92%).



*5.attēls* 2025. gada pamatbudžeta izdevumu struktūra, %

Vispārējo valdības dienestuuzturēšanai plānots finansējums 3 041 543 *euro* apmērā, tajā skaitā iepriekšējos gados saņemto un kārtējā gadā plānoto aizņēmumu procentu un apkalpošanas maksājumiem 364 091 *euro*, kas salīdzinājumā ar 2024.gada sākuma plānu ir samazinājušies par 49 951 *euro*. Izdevumi aizņēmumu procentu maksājumiem samazinājušies sakarā ar EURIBOR 12 mēnešu likmes izmaiņām no 3,513% 2024. gada sākumā līdz 2,46% 2024.gada beigās. Izdevumiem neparedzētiem gadījumiem noteikti 10 000 *euro*.

Saskaņā ar 2024.gada 10.oktobra Ministru kabineta un Latvijas Pašvaldību savienības vienošanās un domstarpību protokolu “Par 2025.gada budžeta un budžeta ietvaru 2025.-2027.gadam” noteikto, Ministru kabineta 2024.gada 27.augusta sēdē nolēma noteikt 2025.gadā ierobežojumu atlīdzības fonda pieaugumam ne vairāk kā 2,6% pret 2024.gada aktualizēto plānu uz 31.jūliju un noteikt, ka netiek palielināts kopējais amatu vienību skaits publiskajā sektorā. Lēmums tiek attiecināts uz publisko pārvaldi, tai skaitā pašvaldībām valsts un pašvaldību finansētām kapitālsabiedrībām, vienlaikus paredzot, ka pašvaldībām ir tiesības atalgojuma palielināšanai lielākā apmērā, ja tiek pieņemta attiecīgs pašvaldības domes lēmums, kas pamato izņēmumu.

Nolūkā nodrošināt pašvaldības autonomās funkcijas, ievērojot nepieciešamību nodrošināt iedzīvotāju drošību, kā arī ievērojot darba tirgus tendences, darbinieku aizplūšanas risku, nepieciešamību nodrošināt kvalificētu darbaspēku pašvaldības iestāžu funkciju nodrošināšanai, tika izvērtēti Līvānu novada pašvaldības struktūrvienībās un iestādēs esošie amati, darbinieku amatu pienākumu izpilde, darbinieku noslodze un budžeta iespējas, kā arī apstāklis, ka Līvānu novada pašvaldības iestāžu un struktūrvienību darbinieku algas 2 gadu periodā nav pārskatītas, kā arī to, ka atbilstoši Ministru kabineta 21.06.2022. noteikumiem Nr. 361 “Noteikumi par valsts institūciju amatpersonu un darbinieku darba samaksu un tās noteikšanas kārtību, kā arī par profesijām un specifiskajām jomām, kurām piemērojams tirgus koeficients” atbilstoši grupas intervāla ietvaram mēnešalgu grupās netiek sasniegts noteiktais minimālais atalgojuma līmenis.

2024.gadā Līvānu novada pašvaldība ir veikusi pārvaldes procesu efektivizāciju, pārskatot un optimizējot funkcijas, samazinot amata vienību skaitu, likmes, kā arī reorganizējot atsevišķas iestādes, tādējādi sabalansējot budžetu un ceļot darbinieku produktivitāti ar mērķi nodrošināt efektīvu pašvaldības darbu un darbinieku konkurētspējīgu atalgojumu.

Vairāk kā 96 % no pašvaldības iestāžu amatpersonu (darbinieku) atalgojumiem Līvānu novadā nesasniedz valstī noteiktās mēnešalgas grupas intervāla viduspunktu. Tāpat jānorāda, ka Līvānu novada pašvaldības vadības atalgojums Līvānu novadā ir zemāks pat par valstī noteikto minimālo noteikto mēnešalgas grupas līmeni.

Ņemot vērā iepriekš minēto pamatojumu, 2025.gada pašvaldības budžetā plānots atalgojuma pieaugums visu Līvānu novada pašvaldības iestāžu un struktūrvienību darbiniekiem atbilstoši valstī noteiktajiem mēnešalgu grupu intervāliem, novērtējumiem, un tas ir nepieciešams pašvaldības iestāžu funkciju kvalitatīvai izpildei.

Līvānu novada domes priekšsēdētāja un domes priekšsēdētāja vietnieka, pašvaldības izpilddirektora un izpilddirektora vietnieka atalgojums 2025.gadā netiek mainīts, atalgojums paliek 2024.gada līmenī.

Aizsardzībai plānoti 1185 *euro*.

Sabiedriskās kārtības un drošības nozares izdevumi noteikti 126 071 *euro* apmērā. Šie līdzekļi paredzēti pašvaldības policijas darbības nodrošināšanai un ar iekšējo drošību saistītas infrastruktūras izveidošanai.

Ekonomiskajai darbībai paredzēts finansējums 1 200 529 *euro*. Šajos izdevumos ietilpst finansējums Līvānu novada būvvaldes funkciju nodrošināšanai, valsts dotācija autoceļu (ielu) fonda uzturēšanai, kas sadalīta pa administratīvajām teritorijām, finansējums ERAF projektam “Gājēju infrastruktūras attīstība Līvānu pilsētā drošības nodrošināšanai”, “Remigrācijas projektam”, projektu konkursam „Līvānu novads VAR”, kura mērķis sniegt pašvaldības finansiālu atbalstu Līvānu novadā reģistrēto mazo un vidējo komercsabiedrību un saimnieciskās darbības veicēju projektiem, kas saistīti ar uzņēmējdarbības attīstību, produkcijas un/vai pakalpojumu klāsta pilnveidošanu.

Vides aizsardzības pasākumiem paredzēti 99 235 *euro* no dabas resursu nodokļa ieņēmumiem un līdzekļu atlikuma.

Pašvaldības teritoriju un mājokļu apsaimniekošanai paredzēts finansējums 2 577 598 *euro* apmērā. Šajos izdevumos ietilpst finansējums visu Līvānu novada pagastu komunālo un saimniecisko vajadzību nodrošināšanai, pilsētas teritorijas apsaimniekošanai, ielu apgaismojumam, investīciju projektu īstenošanai, kā arī pašvaldības attīstības plānošanas dokumentu „Līvānu novada pašvaldības teritorijas plānojums” un „Līvānu novada pašvaldības integrētā attīstības programma 2026-2032” izstrādei.

Veselībai paredzēti 25 976 *euro*. 2025.gadā plānots īstenot ES projektu “Veselības veicināšanas un slimību profilakses pasākumu īstenošana Līvānu novada iedzīvotājiem”.

Atpūtai, kultūrai un reliģijai paredzēti 2 326 133 *euro*. Līdzekļi paredzēti kultūras, tūrisma un sporta pasākumu organizēšanai, bibliotēku, kultūras iestāžu darbības nodrošināšanai, sporta klubu un reliģisko organizāciju atbalstam. 2025.gada budžetā Sporta klubu atbalstam paredzēta dotācija 45 670 *euro* apmērā. 5 000 *euro* paredzēti SIA VFS FILMS līdzfinansējumam filmas par Juri Kulakovu “Mākslas darbi rodas mokās” izveidei.

Vislielākais izdevumu apjoms plānots izglītības iestāžu uzturēšanai un ar izglītību saistīto pasākumu finansēšanai 8 475 452 *euro*. Līdzekļi paredzēti pirmsskolas izglītības iestādes, vispārējās izglītības iestāžu, mūzikas un mākslas skolas, bērnu un jauniešu centra, sporta skolas, izglītības pārvaldes darbības nodrošināšanai, skolēnu pārvadājumiem, izglītojamo ēdināšanai, projektiem izglītības jomā. Līvānu novada izglītības iestāžu koru, deju kolektīvu, folkloras kopu un citu bērnu un jauniešu amatiermākslas kolektīvu dalības nodrošināšanai XIII Latvijas skolu jaunatnes dziesmu un deju svētkos kopsummā plānoti 99440 *euro*.

Sociālajai aizsardzībai paredzēti 2 192 455 *euro,* tajā skaitā 399 792 *euro* Sociālās aprūpes centra “Rožlejas” uzturēšanai, 138 211 *euro* Līvānu novada bāriņtiesas, 265 412 *euro* Līvānu novada sociālā dienesta darbības nodrošināšanai, 58 288 *euro* algotiem pagaidu sabiedriskajiem darbiem, 65 850 *euro* projekta“Mājokļu vides pieejamības pasākumu nodrošināšana personām ar kustību traucējumiem” īstenošanai, 1 110 439 *euro* sociālajiem pabalstiem un pakalpojumiem, 5 000 *euro* plānoti atbalstam Ukrainai un 149 463 *euro* citiem pasākumiem sociālās aizsardzības jomā.

Pašvaldības 2025. gada pamatbudžeta izdevumu struktūra atbilstoši ekonomiskajām kategorijām ir attēlota 6*. attēlā*:

Atlīdzība 10 506 381 *euro (52,3 %)*

Preces un pakalpojumi 5 276 478 *euro (26,3%)*

Subsīdijas un dotācijas142 670 *euro (0,7%)*

Procentu izdevumi350 704 *euro (1,7%)*

Pamatkapitāla veidošana 2 611 922 *euro (13,0%)*

Sociālie pabalsti 1 031 617 *euro (5,2%)*

Transferti, uzturēšanas izdevumu transferti 157 405 *euro (0,8%)*

**

*6. attēls Pamatbudžeta izdevumu struktūra atbilstoši ekonomiskajām kategorijām*

**Saistības**

Saistošo noteikumu 7.pielikumā “Līvānu novada pašvaldības saistību apmērs 2025. gadā un turpmākajos gados” sniegts ilgtermiņa saistību izklāsts kārtējā gadā un turpmākajos gados saskaņā ar 2025.gada 1.janvārī spēkā esošajiem līgumiem.

Uz 2025. gada 1.janvāri pašvaldībai ir 28 aizņēmumu līgumi un 4 galvojumu līgumi, no tiem 2025.gadā beigsies atmaksa 3 aizņēmumu līgumiem.

Citas ilgtermiņa saistības veido operatīvā transportlīdzekļu noma.

2025.gada budžetā pašvaldības aizņēmumu atmaksai paredzēti 738 512 *euro*.

 Saistību apmērs procentos no plānotajiem pamatbudžeta ieņēmumiem (bez valsts budžeta transfertiem noteikta mērķa finansēšanai, tajā skaitā bez valsts budžeta transfertiem Eiropas Savienības un citas ārvalstu finanšu palīdzības līdzfinansētiem projektiem noteiktu mērķu (izdevumu) finansēšanai, un iemaksām pašvaldību finanšu izlīdzināšanas fondā) 2025.gadā sastāda 10,31%.

2025.gadā plānots saņemt aizņēmumus kopsummā 952 630 *euro*, tajā skaitā:

1) 41 267 *euro* EKII projekta “Viedo apgaismojuma tehnoloģiju uzstādīšana Līvānu novadā” īstenošanai (02.10.2024. aizdevuma līgums Nr. A2/1/24/241);

2) 117 000 *euro* 2 transportlīdzekļu iegādei skolēnu pārvadājumu nodrošināšanai;

3) 42 500 *euro* iekšējās drošības investīciju projekta īstenošanai - pašvaldības policijas infrastruktūras izveidei un uzlabošanai;

4) 143 990 *euro* elektroautobusa iegādei Latvijas Lietuvas pārrobežu sadarbības programmas projekta LL-00088 “Mobilā multifunkcionāla pakalpojuma punkta izveide" ietvaros;

5) 35 000 *euro* priekšfinansējuma nodrošināšanai Latvijas Lietuvas pārrobežu sadarbības programmas projekta LL-00303 “Robotikas un dronu konstruēšanas un pilotēšanas kompetenču kā sociālās iekļaušanas metodes attīstība Latgales, Visaginas un Ignalinas pārrobežu reģionos”, akronīms – SkillRiskRobo, īstenošanai;

6) 282 076 *euro* ERAF projekta Nr. 5.1.1.3/1/23/A/048 “Rudzātu parka teritorijas labiekārtošana Rudzātu pagastā, Līvānu novadā” īstenošanai;

7) 290 797 *euro* ERAF projekta Nr. 5.1.1.3/1/23/A/050 “Gājēju infrastruktūras attīstība Līvānu pilsētā drošības nodrošināšanai” īstenošanai.

**Ziedojumi**

2025.gadā ziedojumos plānoti ieņēmumi 15 000 *euro* apmērā, izdevumi 20 718 *euro* apmērā, līdzekļu atlikums gada sākumā 5 718 *euro.*

Līvānu novada domes priekšsēdētājs Andris Vaivods

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU